Siiski kodulehtede tähtsus väheneb oluliselt. Kodulehtedest saavad allikad materjalile, mida levitatakse sotsiaalsetes võrkudes, kuid inimesed lahkuvad harva koduseks saanud sotsiaalsest võrgustikust ja piirduvad enamasti vaid keskkonnas nähtava infoga. Väga suured ettevõtted on võimelised looma kodulehti, mis lihtsalt oma kasutajate arvu  tõttu suudavad elama jääda ja kogukonna moodustada. Ühe sellise näitena võib tuua  Delli IdeaStorm'i. Need keskkonnad on aga pigem erandid. Väikesed ja keskmised ettevõtted hakkavad oma infot edastama peamiselt sotsiaalvõrgustikes ja sealt jõuab mingi osa kasutajaid ka nende kodulehele.